ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി സെറാവീക്ക് ആഗോള ഊർജ്ജ പരിസ്ഥിതി നേതൃത്വ അവാർഡ് സ്വീകരിക്കുകയും സെറാവീക്ക് 2021 ൽ മുഖ്യ പ്രഭാഷണം നടത്തുകയും ചെയ്യും.
പ്രധാനമന്ത്രിശ്രീ നരേന്ദ്ര മോദി സെറാവീക്ക് ആഗോള ഊർജ്ജ പരിസ്ഥിതി നേതൃത്വ അവാർഡ് സ്വീകരിക്കുകയും കേംബ്രിഡ്ജ് എനർജി റിസർച്ച് അസോസിയേറ്റ്സ് വീക്ക്  2021 മാർച്ച് 5 ന് വൈകുന്നേരം 7 മണിക്ക് വീഡിയോ കോൺഫറൻസിംഗിലൂടെ മുഖ്യ പ്രഭാഷണം നടത്തുകയും ചെയ്യും.
സെറാവീക്കിനെ കുറിച്ച്
1983 ൽ ഡോ. ഡാനിയേൽ യെർഗിൻ ആണ് സെറവീക്ക് സ്ഥാപിച്ചത്. 1983 മുതൽ എല്ലാ വർഷവും മാർച്ചിൽ ഇത് ഹ്യൂസ്റ്റണിൽ സംഘടിപ്പിക്കപ്പെടുന്നു, ഇത് ലോകത്തിലെ പ്രധാന വാർഷിക ഊർജ്ജ പ്ലാറ്റ്ഫോമായി കണക്കാക്കപ്പെടുന്നു. സെറാവീക്ക് 2021 മാർച്ച് 1 മുതൽ മാർച്ച് 5 വരെ വെർച്വലായി നടക്കും
അവാർഡിനെക്കുറിച്ച്
സെറാവീക്ക് ആഗോള ഊർജ്ജ പരിസ്ഥിതി നേതൃത്വ അവാർഡ് 2016-ൽ ആരംഭിച്ചു. ആഗോള ഊർജ്ജത്തിന്റെയും പരിസ്ഥിതിയുടെയും ഭാവിയിലെ നേതൃത്വത്തിന്റെ പ്രതിബദ്ധതയെയും ഊർജ്ജ പ്രാപ്തത , താങ്ങാനാവുന്ന നിരക്ക് , പരിസ്ഥിതി കാര്യവിചാരകത്വത്തിനു ള്ള പരിഹാരങ്ങളും നയങ്ങളും വാഗ്ദാനം ചെയ്യുന്നു.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 42.78 കോടി പിന്നിട്ടു
രോഗമുക്തി നിരക്ക് 97.35 ശതമാനം
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 39,097 പേർക്ക്
രാജ്യത്ത് ചികിത്സയിലുള്ളവരുടെ എണ്ണം 4,08,977; ചികിത്സയിലുള്ളത് ആകെ രോഗബാധിതരുടെ 1.31%
പ്രതിദിന രോഗസ്ഥിരീകരണ നിരക്ക്  തുടർച്ചയായി 33-ാം ദിവസവും 3 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 42.78 കോടി പിന്നിട്ടു. ഇന്ന് രാവിലെ 7 വരെ യുള്ള താൽക്കാലിക റിപ്പോർട്ട് അനുസരിച്ച് 52,34,188 സെഷനുകളിലൂടെ ആകെ 42,78,82,261 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 42,67,799 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,02,83,491
രണ്ടാം ഡോസ് 76,74,804
മുന്നണിപ്പോരാളികൾ
ഒന്നാം ഡോസ് 1,78,44,127
രണ്ടാം ഡോസ് 1,07,32,410
18-44 പ്രായപരിധിയിലുള്ളവർ
ഒന്നാം ഡോസ് 13,54,32,522
രണ്ടാം ഡോസ് 57,68,314
45-59 പ്രായപരിധിയിലുള്ളവർ
ഒന്നാം ഡോസ് 10,00,94,927
രണ്ടാം ഡോസ് 3,34,30,580
60നുമേൽ പ്രായമുള്ളവർ
ഒന്നാം ഡോസ് 7,31,64,749
രണ്ടാം ഡോസ് 3,34,56,337
ആകെ 42,78,82,261
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗ ത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാ ബദ്ധമാണ്.
രാജ്യത്താകെ ഇതുവരെ 3,05,03,166 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 35,087 പേർ സുഖം പ്രാപിച്ചു. ദേശീയ രോഗമുക്തി നിരക്ക് 97.35%.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 39,097 പേർക്കാണ്.
തുടർച്ചയായ 27-ാം ദിവസവും 50,000ത്തിൽ താഴെയാ ണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 4,08,977 പേരാണ്. ഇത് രാജ്യത്തെ ആകെ രോഗബാധിതരുടെ 1.31% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ച തോടെ കഴിഞ്ഞ 24 മണിക്കൂറിനുള്ളിൽ 16,31,266 പരിശോധനകൾ നടത്തി. ആകെ 45.45 കോടി  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗ സ്ഥിരീകരണ നിരക്ക് നിലവിൽ 2.22 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.4 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 33-ാം ദിവസവും 3 ശതമാനത്തിൽ താഴെയാണ്. ഇതു തുടർച്ചയായ 47-ാം ദിവസവും 5 ശതമാനത്തിൽ താഴെ തുടരുന്നു.
ആരോഗ്യ, കുടുംബക്ഷേമ മന്ത്രാലയം
ഇന്ത്യന് സാർസ്-കോവ് - 2 ജീനോമിക്സ് കണ്സോര്ഷ്യം ലാബ് SARS-CoV-2ന്റെ ജനിതകമാറ്റം സംഭവിച്ച വൈറസിനെക്കുറിച്ചുള്ള പ്രാരംഭ ഫലങ്ങള് പുറത്തിറക്കി
യുകെയില് നിന്ന് റിപ്പോര്ട്ട് ചെയ്യപ്പെട്ട SARS-CoV-2 വൈറസിന്റെ ജനിതകമാറ്റം സംഭവിച്ച വൈറസിനെക്കുറിച്ചുള്ള റിപ്പോര്ട്ടുകള് പുറത്തുവന്ന പശ്ചാത്തലത്തില് തന്നെ ഇന്ത്യാ ഗവണ്മെന്റ് ഇക്കാര്യം ഗൗരവമായി പരിശോധിച്ചു. ഇന്ത്യന് സാർസ്-കോവ് - 2 ജീനോമിക്സ് കണ്സോര്ഷ്യം  ലാബ് SARS-CoV-2ന്റെ ജനിതകമാറ്റം സംഭവിച്ച വൈറസിനെക്കുറിച്ചുള്ള പ്രാരംഭ ഫലങ്ങള് പുറത്തിറക്കി. അതോടൊപ്പം ഗവൺമെൻ്റ് താഴെപ്പറയുന്ന പ്രതിരോധ മാര്ഗങ്ങള് സ്വീകരിക്കുകയും ചെയ്തു.
 2020 ഡിസംബര് 23 അര്ദ്ധരാത്രി മുതല് 2020 ഡിസംബര് 31 വരെ യുകെയില് നിന്ന് വരുന്ന എല്ലാ വിമാന സർവീസുകളും താല്ക്കാലികമായി നിര്ത്തിവച്ചു.
 യുകെയില് നിന്നു തിരിച്ചെത്തിയ എല്ലാ വിമാന യാത്രക്കാര്ക്കും നിര്ബന്ധിത ആര്ടി-പിസിആര് പരിശോധന നടത്തി. ആര്ടി-പിസിആര് പരിശോധനയില് യുകെയില് നിന്നു മടങ്ങിയെത്തിയ എല്ലാവരുടെയും സാമ്പിളുകളില് പുതിയ വൈറസ് സ്ഥിരീകരിച്ചു. 10 ഗവണ്മെന്റ് ലാബുകളുടെ കണ്സോര്ഷ്യമാണ്  ഇക്കാര്യം സ്ഥിരീകരിച്ചത്.
 പരിശോധന, ചികിത്സ, നിരീക്ഷണം, നിയന്ത്രണമാര്ഗങ്ങള്ം എന്നിവ പരിഗണിക്കുന്നതിനും ശുപാര്ശ ചെയ്യുന്നതിനുമായി കോവിഡ് -19 ദേശീയ ദൗത്യസേനയുടെ  യോഗം ഡിസംബര് 26നു ചേര്ന്നു.
 ജനിതകമാറ്റം സംഭവിച്ച SARS-CoV-2കൈകാര്യം ചെയ്യുന്നതിനായി സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കുമായുള്ള സ്റ്റാന്ഡേര്ഡ് ഓപ്പറേറ്റിംഗ് പ്രോട്ടോക്കോള് 2020 ഡിസംബര് 22 ന് പുറപ്പെടുവിച്ചു.
2020 ഡിസംബര് 26 ന് എന്ടിഎഫ് ഈ പ്രശ്നം വിശദമായി പരിശോധിച്ചു. ജനിതക മാറ്റമുള്ള വൈറസിനായി നിലവിലുള്ള ദേശീയ ചികിത്സാ പ്രോട്ടോക്കോളിലോ നിലവിലുള്ള പരിശോധനാ പ്രോട്ടോക്കോളുകളിലോ മാറ്റം വരുത്തേണ്ട ആവശ്യമില്ലെന്ന് എന്ടിഎഫ് തീരുമാനിച്ചു. നിലവിലുള്ള നിരീക്ഷണ തന്ത്രത്തിനുപുറമെ, മെച്ചപ്പെട്ടനിരീക്ഷണം നടത്തേണ്ടത് അത്യാവശ്യമാണെന്നും എന്ടിഎഫ് ശുപാര്ശ ചെയ്തു.
2020 നവംബര് 25 മുതല് ഡിസംബര് 23 വരെ അര്ദ്ധരാത്രി വരെ യുകെയില് നിന്നുള്ള 33,000 യാത്രക്കാര് വിവിധ ഇന്ത്യന് വിമാനത്താവളങ്ങളില് ഇറങ്ങി. ഈ യാത്രക്കാരെയെല്ലാം ട്രാക്ക് ചെയ്യുകയും ആര്ടി-പിസിആര് പരിശോധനകള്ക്ക് വിധേയമാക്കുകയും ചെയ്തു. ഇതുവരെ 114 പേര്ക്കു മാത്രമാണ് രോഗം സ്ഥിരീകരിച്ചത്. ഈ സാമ്പിളുകള് ജീന് പരിശോധനകള്ക്കായി 10 INSACOG ലാബുകളിലേക്ക്  അയച്ചു.
യുകെയില് നിന്നു തിരിച്ചെത്തിയ 6 പേരുടെ മൊത്തം 6 സാമ്പിളുകളില് യുകെയിലെ പുതിയ വൈറസിന്റെ സാന്നിധ്യം കണ്ടെത്തി. ഇതില് 3 പേര് നിംഹാന്സ് ബെംഗളൂരുവിലും 2 പേര് സിസിഎംബി, ഹൈദരാബാദിലും ഒരാള് പൂനെയിലെ എന്ഐവിയിലുമാണ്.
ഇവരെ അതത് സംസ്ഥാന ഗവണ്മെന്റുകള് നിശ്ചയിച്ചിട്ടുള്ള ആരോഗ്യ പരിരക്ഷാ സൗകര്യങ്ങളില് ക്വാറന്റൈന് ചെയ്തിരിക്കുകയാണ്. അവരുമായി സമ്പര്ക്കത്തില് വന്നവരും ക്വാറന്റൈനിലാണ്. സഹയാത്രികര്, കുടുംബാംഗങ്ങള്, മറ്റുള്ളവര് എന്നിവര്ക്കായി കോണ്ടാക്റ്റ് ട്രെയ്സിംഗ് ആരംഭിച്ചു. മറ്റ് മാതൃകകളില് ജനിതക പരിശോധന നടക്കുകയാണ്.
സ്ഥിതിഗതികള് ശ്രദ്ധാപൂര്വ്വം നിരീക്ഷിക്കുകയാണ്. മെച്ചപ്പെട്ട നിരീക്ഷണം, നിയന്ത്രണം, പരിശോധന, സാമ്പിളുകള് INSACOG ലാബുകളിലേക്ക് അയയ്ക്കല് എന്നിവയില് സംസ്ഥാനങ്ങള്ക്ക് തുടര്ച്ചയായ നിര്ദേശങ്ങള് നല്കുന്നുണ്ട്.
യുകെയിലെ ജനിതകമാറ്റം സംഭവിച്ച പുതിയ വൈറസിന്റെ സാന്നിധ്യം ഡെന്മാര്ക്ക്, നെതര്ലാന്ഡ്സ്, ഓസ്ട്രേലിയ, ഇറ്റലി, സ്വീഡന്, ഫ്രാന്സ്, സ്പെയിന്, സ്വിറ്റ്സര്ലന്ഡ്, ജര്മ്മനി, കാനഡ, ജപ്പാന്, ലെബനന്, സിംഗപ്പൂര് എന്നീ രാജ്യങ്ങളിലും ഇതിനകം റിപ്പോര്ട്ട് ചെയ്തിട്ടുണ്ട് എന്നത് ശ്രദ്ധിക്കേണ്ട വസ്തുതയാണ്.
ഉപരാഷ്ട്രപതിയുടെ കാര്യാലയം
ശ്രീരാമന്റെ ദർശനങ്ങളിൽ നിന്നും ജീവിതത്തിൽ നിന്നും പാഠം പഠിക്കാനും അദ്ദേഹം കാട്ടിയ നന്മയുടെ പാതയിലൂടെ മുന്നേറാനും ശ്രദ്ധിക്കണമെന്ന് ഉപരാഷ്ട്രപതി
ശ്രീരാമന്റെ ദർശനങ്ങളിൽ നിന്നും ജീവിതത്തിൽ നിന്നും പാഠങ്ങൾ ഉൾക്കൊള്ളാനും, വിജയപ്രദവും തൃപ്തികരവും ആയ ഒരു ജീവിതത്തിനായി അദ്ദേഹം മുന്നോട്ടുവെച്ച പാതയിലൂടെ മുന്നേറാനും പുതുതലമുറയോട് ഉപരാഷ്ട്രപതി ശ്രീ എം വെങ്കയ്യനായിഡു.
“തവാസ്മി: ജീവിതവും ശേഷികളും രാമായണത്തിലൂടെ” എന്ന പുസ്തകം വെർച്ച്വൽ സാങ്കേതിക വിദ്യയിലൂടെ പ്രകാശനം ചെയ്യുകയായിരുന്നു ഉപരാഷ്ട്രപതി.
ഇന്ത്യയുടെ ഏകീകൃത സാംസ്കാരിക പാരമ്പര്യത്തിൽ അന്തർലീനമായിരിക്കുന്ന മരണമില്ലാത്ത ഇതിഹാസമാണ് രാമായണം എന്നും അദ്ദേഹം അഭിപ്രായപ്പെട്ടു.
വർഷങ്ങൾ നീണ്ട ഗവേഷണത്തിന് ശേഷം ഒരുകൂട്ടം ചെറുപ്പക്കാർ ചേർന്ന് തയ്യാറാക്കിയിരിക്കുന്ന പുസ്തകത്തിന് 4 പതിപ്പുകളുണ്ട്.
രാമായണകഥയെ ഒരു അച്ഛനും മകളും തമ്മിലുള്ള സംഭാഷണ രൂപത്തിലാണ് പുസ്തകത്തിൽ അവതരിപ്പിച്ചിരിക്കുന്നത്. സരളമായ ആഖ്യാനരീതിയ്ക്ക് പുറമെ, നിരവധി പരിശീലന പാഠങ്ങൾ പുസ്തകത്തെ ആകർഷകമാക്കുന്നു.
രാജ്യരക്ഷാ മന്ത്രാലയം
നാവിക കമാൻഡർമാരുടെ കോൺഫറൻസ്
ന്യൂഡൽഹി, ഒക്ടോബർ 18, 2021
നാവിക കമാൻഡർമാരുടെ കോൺഫറൻസിന്റെ രണ്ടാം പതിപ്പ് 2021 ഒക്ടോബർ 18 ന് ന്യൂഡൽഹിയിൽ ആരംഭിച്ചു. ഉദ്ഘാടന സെഷനിൽ പ്രതിരോധ മന്ത്രി ശ്രീ രാജ്നാഥ് സിംഗ് നാവിക കമാൻഡർമാരെ അഭിസംബോധന ചെയ്യുകയും ദേശീയ സുരക്ഷയുമായി ബന്ധപ്പെട്ട കാര്യങ്ങൾ ചർച്ച ചെയ്യുകയും ചെയ്തു. പ്രധാന പ്രവർത്തനങ്ങൾ, മെറ്റീരിയൽ, ലോജിസ്റ്റിക്സ്, മനുഷ്യ വിഭവ ശേഷി വികസനം, പരിശീലനം, ഭരണപരമായ പ്രവർത്തനങ്ങൾ എന്നിവ അവലോകനം ചെയ്യുന്നതിനായി ഇന്ത്യൻ നാവികസേനയുടെ എല്ലാ പ്രവർത്തന, ഏരിയ കമാൻഡർമാരും കോൺഫറൻസിൽ പങ്കെടുത്തു.
ലോകമെമ്പാടും അതിവേഗം മാറിക്കൊണ്ടിരിക്കുന്ന സാമ്പത്തിക, രാഷ്ട്രീയ ബന്ധങ്ങളെക്കുറിച്ച് സംസാരിച്ച പ്രതിരോധ മന്ത്രി, ഈ സാമ്പത്തിക താൽപ്പര്യങ്ങൾ ബന്ധങ്ങളിൽ ചില സമ്മർദ്ദമുണ്ടാക്കുന്നുവെന്ന് പറഞ്ഞു. അതിനാൽ, വ്യാപാര, സാമ്പത്തിക പ്രവർത്തനങ്ങൾ വർദ്ധിപ്പിക്കുന്നതിന് ഇന്ത്യൻ സമുദ്ര മേഖലകളിൽ സമാധാനവും സ്ഥിരതയും നിലനിർത്തേണ്ടത് വളരെ ആവശ്യമാണ്. ഈ മേഖലയിലെ സമാധാനവും സുസ്ഥിരതയും നിലനിർത്തുന്നതിൽ ഇന്ത്യൻ നാവികസേനയുടെ പങ്ക് വരും കാലങ്ങളിൽ പലമടങ്ങ് വർദ്ധിക്കുമെന്നും അദ്ദേഹം പറഞ്ഞു.
‘ഇന്റഗ്രേറ്റഡ് അൺമാൻഡ് റോഡ് മാപ്പ് ഫോർ ഇന്ത്യൻ നേവി’ പ്രതിരോധ മന്ത്രി പുറത്തിറക്കി. ഇന്ത്യൻ നാവികസേനയുടെ പ്രവർത്തന സങ്കൽപത്തിന് അനുസൃതമായി ആളില്ലാ സംവിധാനങ്ങളുടെ ഒരു സമഗ്രമായ കർമ്മപദ്ധതി രൂപപ്പെടുത്താനും ഇന്ത്യൻ നാവികസേനയുടെ ഒരു ശേഷി വികസന പരിപാടി തയ്യാറാക്കാനും ഈ പ്രസിദ്ധീകരണം ലക്ഷ്യമിടുന്നു. വ്യവസായത്തിന്റെ പ്രയോജനത്തിനായി ഈ കർമ്മപദ്ധതിയുടെ ഒരു റഫറൻസ് പതിപ്പും പുറത്തിറക്കും. ഇത് ഇന്ത്യയുടെ 'ആത്മനിർഭർ ഭാരത്' ദൗത്യത്തെ പ്രോത്സാഹിപ്പിക്കും.
മൂന്ന് സേനകളുടെയും സംയോജനം സംബന്ധിച്ച് സംയുക്ത പ്രതിരോധ സ്റ്റാഫ് മേധാവി, കര, വ്യോമസേന മേധാവികൾ എന്നിവർ നാവിക കമാൻഡർമാരുമായി ആശയവിനിമയം നടത്തും.
(Visitor Counter : 114
ന്യൂനപക്ഷകാര്യ മന്ത്രാലയം
ആറു വര്ഷത്തെ പദ്ധതികളും ഭരണ നേട്ടങ്ങളും ഉള്പ്പെടുത്തി കേന്ദ്ര ന്യൂനപക്ഷകാര്യ മന്ത്രാലയം ഇന്ഫോഗ്രാഫിക്സ് പുറത്തിറക്കി
ആറു വര്ഷത്തെ പദ്ധതികളും ഭരണനേട്ടങ്ങളും ഉള്പ്പെടുത്തി കേന്ദ്ര ന്യൂനപക്ഷകാര്യ മന്ത്രാലയം അഞ്ച് പേജ് ദൈര്ഘ്യമുളള ഇന്ഫോഗ്രാഫിക്സ് ഇംഗ്ലീഷിലും ഹിന്ദിയിലുമായി പുറത്തിറക്കി.
നൈപുണ്യവികസനം, തൊഴില്-തൊഴിലവസരങ്ങള്, ഹുണാര് ഹാത്, പ്രധാന് മന്ത്രി ജന് വികാസ് കാര്യക്രം, വിദ്യാഭ്യാസത്തിലൂടെയുള്ള ശാക്തീകരണം, വഖഫ് വസ്തുക്കളുടെ വിനിയോഗം എന്നീ വിഷയങ്ങളിലെ നേട്ടങ്ങളും പദ്ധതികളുമാണ് ഇന്ഫോഗ്രാഫിക്സില് ഉള്പ്പെടുത്തിയിരിക്കുന്നത്.
ഇന്ഫോഗ്രാഫിക്സ് കാണാനായി താഴെ ക്ലിക്ക് ചെയ്യുക.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 33.63 കോടിയിലധികം വാക്സിൻ ഡോസുകൾ
44 ലക്ഷത്തിലധികം ഡോസുകൾ ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 33.63 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഇതിൽ പാഴായതുൾപ്പെടെ 33,73,22,514 ഡോസാണ് മൊത്തം ഉപഭോഗമായി കണക്കാക്കുന്നത് .
അധികമായി 44,90,000 ഡോസ് വാക്സിൻ കൂടി വരുന്ന മൂന്നു ദിവസത്തിനുള്ളിൽ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും ലഭ്യമാക്കും.
റോഡ് ഗതാഗത, ഹൈവേ മന്ത്രാലയം
അടിസ്ഥാന സൗകര്യ വികസന യോഗത്തില് കേന്ദ്ര മന്ത്രി നിതിന് ഗഡ്കരി അധ്യക്ഷത വഹിച്ചു
 വി.കെ. സിങ് എന്നിവര് യോഗത്തില് പങ്കെടുത്തു.
റോഡ് ഗതാഗതം, ദേശീയപാത, റെയില്വേ, ഊര്ജം, പരിസ്ഥിതി, വനം, റെയില്വേ ബോര്ഡ്, നാഷണല് ഹൈവേ അതോറിറ്റി ഓഫ് ഇന്ത്യ എന്നിവിടങ്ങളിലെയും മഹാരാഷ്ട്ര, ഗുജറാത്ത്, തമിഴ്നാട്, കേരളം, കര്ണാടകം, എന്നീ സംസ്ഥാനങ്ങളിലെയും ഉന്നതോദ്യോഗസ്ഥര് യോഗത്തില് പങ്കെടുത്തു.
അടിസ്ഥാന സൗകര്യമേഖലയുടെ പൂര്ത്തീകരിക്കാനുള്ള പദ്ധതികള് എത്രയും വേഗം പരിഹരിക്കുന്നത് സംബന്ധിച്ച് യോഗം ചര്ച്ച ചെയ്തു. 187 ദേശീയപാത പദ്ധതികളോട് അനുബന്ധിച്ച വനം ക്ലിയറന്സ്
നടപടികള് വേഗത്തിലാക്കാന് ബന്ധപ്പെട്ട ഉദ്യോഗസ്ഥര്ക്ക് നിര്ദേശം നല്കി. പല റോഡ് പദ്ധതികളും രണ്ടാം ഘട്ട വനം ക്ലിയറന്സ് അപേക്ഷ നല്കിയിട്ടില്ലെന്നും യോഗം വിലയിരുത്തി.
ദേശീയ പാതകളിലെ അപകട സാധ്യതാ കേന്ദ്രങ്ങളായ ലെവല് ക്രോസിങ്ങുകള് ഒഴിവാക്കണമെന്ന് യോഗത്തില് ആവശ്യം ഉയര്ന്നു. 167 സ്ഥലങ്ങളില് പുതിയ രൂപകല്പ്പനയ്ക്ക് അനുമതി നല്കിയിട്ടുണ്ടെന്നും എന്നാല് നിര്മ്മാണ പ്രവര്ത്തനം ആരംഭിച്ചിട്ടില്ലെന്ന് യോഗത്തില് ചൂണ്ടിക്കാട്ടി. ഇതു സംബന്ധിച്ച കരാര്, അഞ്ച് വര്ഷം മുമ്പേ ഒപ്പു വച്ചതാണെങ്കിലും പ്രവര്ത്തനക്ഷമത വര്ധിപ്പിക്കേണ്ടതുണ്ട്.
ഈ സാഹചര്യത്തില് ഈ പ്രവര്ത്തനങ്ങള് 'സേതു ഭാരതം' പദ്ധതിയില് ഉള്പ്പെടുത്തി മാസംതോറും നിരീക്ഷിക്കാന് തീരുമാനിച്ചു. റെയില്വേയില് 30 റോഡ് പ്രോജക്ടുകള്, പൂര്ത്തിയാക്കാനുണ്ടെന്ന് യോഗത്തില് ചൂണ്ടിക്കാട്ടി. ഈ വിഷയം രണ്ട് ദിവസത്തിനുള്ളില് പരിഹരിക്കാമെന്ന് റെയില്വേ മന്ത്രി ഉറപ്പു നല്കി.
ഇനി മുതല് റെയില്വേ ബോര്ഡ് ചെയര്മാന്, ഫോറസ്റ്റ് ഡയറക്ടര് ജനറല്, റോഡ്സ് ഡയറക്ടര് ജനറല് എന്നിവര് ചേര്ന്ന് യോഗം നടത്തണമെന്ന് കേന്ദ്രമന്ത്രി ശ്രീ നിതിന് ഗഡ്ഗരി നിര്ദേശിച്ചു.
രാസവസ്തു, രാസവളം മന്ത്രാലയം
അവശ്യ മരുന്നുകളുടെ ലഭ്യത ഉറപ്പാക്കാന് വാട്സ്ആപ്പിലും ഇ മെയിലിലും ഓര്ഡര് സ്വീകരിച്ച് പ്രധാനമന്ത്രി ഭാരതീയ ജന് ഔഷധി കേന്ദ്രങ്ങള്
(ലോക്ക് ഡൗണ് കാലത്ത് അവശ്യമരുന്നുകളുടെ ലഭ്യത ഉറപ്പാക്കാന് നടപടികളുമായി പ്രധാനമന്ത്രി ഭാരതീയ ജന് ഔഷധി കേന്ദ്രങ്ങള്. ആവശ്യക്കാരില് നിന്ന് വാട്സ്ആപ്പിലൂടെയും ഇ മെയിലുകളിലൂടെയും ഓര്ഡര് സ്വീകരിക്കാനാണ് കേന്ദ്ര രാസവസ്തു, രാസവളം മന്ത്രാലയത്തിനു കീഴിലുള്ള ജന് ഔഷധി കേന്ദ്രങ്ങളുടെ തീരുമാനം. അയച്ചുകൊടുക്കുന്ന പ്രിസ്ക്രിപ്ഷനനുസരിച്ച് രോഗബാധിതര്ക്ക് അവരുടെ വീട്ടുപടിക്കല് മരുന്നുകള് എത്തിച്ചു നല്കും.
നിരവധി ജന് ഔഷധി കേന്ദ്രങ്ങള് വാട്സ്ആപ്പ് പോലുള്ള നവ മാധ്യമ സങ്കേതങ്ങള് ഉപയോഗിക്കുന്നുണ്ട്. ഇത് ആവശ്യക്കാര്ക്ക് മരുന്നുകള് കൃത്യസമയത്ത് ലഭ്യമാക്കുന്നതിന് സഹായകമാകുമെന്നും മികച്ച സേവനം ഉറപ്പാക്കുന്നുവെന്നും കേന്ദ്ര രാസവസ്തു, രാസവളം മന്ത്രി ശ്രീ. ഡി വി സദാനന്ദ ഗൗഡ പറഞ്ഞു.
ഉള് പ്രദേശങ്ങളിലുള്ള സ്റ്റോറുകളിലേയ്ക്ക് തപാല് വകുപ്പിന്റെ സഹായത്തോടെ മരുന്നുകള് വിതരണം ചെയ്യാനുള്ള ക്രമീകരണങ്ങളും ഏര്പ്പെടുത്തിയിട്ടുണ്ട്. കേന്ദ്ര രാസവസ്തു, രാസവളം മന്ത്രാലയത്തിലെ ഫാര്മസ്യൂട്ടിക്കല് വകുപ്പിനു കീഴിലുള്ള ബ്യൂറോ ഓഫ് ഫാര്മ പി.എസ്.യുസ് ഓഫ് ഇന്ത്യ  വില്പ്പനക്കാര്ക്ക് വിഭവശേഖരണത്തിലും വിതരണത്തിലുമുള്ള സാമ്പത്തിക പ്രശ്നങ്ങള് പരിഹരിക്കുന്നതിനായുള്ള നടപടികളും പൂര്ത്തിയാക്കി. വിതരണത്തിലെ പ്രതിസന്ധി പരിഹരിക്കാന് പ്രത്യേക സംഘത്തെയും നിയോഗിച്ചിട്ടുണ്ട്. ഉപഭോക്താക്കളുയെും സ്റ്റോര് ഉടമകളുടെയും പ്രശ്നങ്ങള്ക്കു പരിഹാരം കാണാന് ഹെല്പ്പ് ലൈന് നമ്പറുകളും സജ്ജമാക്കി.
ലോക്ക് ഡൗണ് കാലത്ത് മരുന്നു വിതരണം തടസ്സപ്പെടാതിരിക്കാന് ഏറെ ആവശ്യക്കാരുള്ള 178 മരുന്നുകള്ക്കായി 186.52 കോടി രൂപയുടെ ഓര്ഡര് ബി.പി.പി.ഐ നല്കിക്കഴിഞ്ഞു.
ജൽ ശക്തി മന്ത്രാലയം
ജൽ ശക്തി അഭിയാൻ - 2 ൽ ഭാഗഭാക്കാകാനും പിന്തുണയ്ക്കാനും എല്ലാ എംപി മാരോടും ജൽ ശക്തി സഹമന്ത്രി അഭ്യർത്ഥിച്ചു
ന്യൂഡൽഹി , ജൂൺ 15,2021
മഴവെള്ള സംഭരണത്തിനുള്ള പ്രചാരണത്തിന്റെ ഭാഗമായി അതത് പാർലമെന്റ് നിയോജകമണ്ഡലങ്ങളിലും സംസ്ഥാനങ്ങളിലും നടന്നു വരുന്ന “ജൽ ശക്തി അഭിയാൻ: ക്യാച്ച് ദി റെയിൻ” പ്രവർത്തനങ്ങൾക്ക് പിന്തുണ അഭ്യർത്ഥിച്ച് ജൽ ശക്തി സഹമന്ത്രി ശ്രീ രത്തൻ ലാൽ കട്ടാരിയ ലോക്സഭയിലെയും രാജ്യസഭയിലെയും എല്ലാ എംപിമാർക്കും വ്യക്തിപരമായി കത്തെഴുതി. 2021 മാർച്ച് 22-ന് ലോക ജലദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദിയാണ് ജൽ ശക്തി അഭിയാന് തുടക്കമിട്ടത്.
ജലാശയങ്ങളുടെ കൃത്രിമ റീചാർജ്ജിനുള്ള ഘടനകൾ നിർമ്മിക്കുക, നിലവിലുള്ള കുളങ്ങളും ജലാശയങ്ങളും പുനരുജ്ജീവിപ്പിക്കുക, പുതിയ ജലാശയങ്ങൾ നിർമ്മിക്കുക , ചെക്ക് ഡാമുകൾ ആസൂത്രണം ചെയ്ത് നിർമ്മിക്കുക, മഴക്കാലം ആരംഭിക്കുന്നതിന് മുമ്പ് തണ്ണീർത്തടങ്ങളും നദികളും പുനരുജ്ജീവിപ്പിക്കുക എന്നീ മാർഗ്ഗങ്ങളിലൂടെയാണ് മഴവെള്ളം ശേഖരിക്കുന്നത്. ജിയോ ടാഗുചെയ്ത് രാജ്യത്തെ എല്ലാ ജലാശയങ്ങളുടെയും ഡാറ്റാ ബേസ് സൃഷ്ടിക്കാനും ഈ ഡാറ്റ ഉപയോഗിച്ച് ശാസ്ത്രീയവും ഡാറ്റാധിഷ്ഠിതവുമായ ജില്ലാതല ജലസംരക്ഷണ പദ്ധതികൾ നടപ്പാക്കാനുമാണ് ഉദ്ദേശിക്കുന്നത്.
വരുന്ന മഴക്കാലത്ത് മഴവെള്ളം സംഭരിക്കേണ്ടതിന്റെ ആവശ്യകത സംബന്ധിച്ച് പൊതുജനങ്ങളിൽ അവബോധം സൃഷ്ടിക്കാൻ എംപിമാരുടെ പരിശ്രമവും പിന്തുണയും കത്തിലൂടെ ആവശ്യപ്പെട്ടിട്ടുണ്ട്. അതത് പാർലമെന്റ് നിയോജകമണ്ഡലങ്ങളിലെ ജൽ ശക്തി അഭിയാന്റെ ബ്രാൻഡ് അംബാസഡറായി മാറാൻ ഓരോ എംപിയെയും പ്രേരിപ്പിക്കുന്നതിനായാണ് കത്ത് അയയ്ക്കുന്നതെന്ന് ശ്രീ കട്ടാരിയ അറിയിച്ചു.
ജൽ ശക്തി അഭിയാൻ: രാജ്യത്തെ 256 ജില്ലകളിലെ 2836 ബ്ലോക്കുകളിൽ, ജലദൗർലഭ്യമുള്ള 1592 ബ്ലോക്കുകൾ മാത്രം ഉൾക്കൊണ്ടിരുന്ന 2019 ലെ ജലശക്തി അഭിയാൻ -1 ൽ നിന്ന് വ്യത്യസ്തമായി രാജ്യത്തെ എല്ലാ ജില്ലകളിലെയും ഗ്രാമ - നഗര പ്രദേശങ്ങളെ “ജൽ ശക്തി അഭിയാൻ: ക്യാച്ച് ദി റെയിൻ” പ്രചാരണത്തിൽ ഉൾപ്പെടുത്തിയിരിക്കുന്നു.
ജൽ ശക്തി മന്ത്രാലയത്തിന് കീഴിലുള്ള ദേശീയ ജല ദൗത്യം  ആണ് പദ്ധതി നടപ്പാക്കുന്നതിനുള്ള നോഡൽ ഏജൻസി.എല്ലാ സംസ്ഥാന സർക്കാരുകളുമായും വൻകിട പൊതു-സ്വകാര്യ സംരംഭങ്ങളുമായും സഹകരിച്ചാണ് ദേശീയ ജല ദൗത്യത്തിന്റെ പ്രവർത്തനങ്ങൾ മുന്നോട്ട് പോകുന്നത്
IE/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 206.56 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 34,75,330 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,35,510 പേര്
ചികിത്സയിലുള്ളത് 0.31ശതമാനം പേര്
രോഗമുക്തി നിരക്ക് 98.50%
കഴിഞ്ഞ 24 മണിക്കൂറിനിടെ 15,549 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,34,99,659 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,167 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 87.81 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 2,63,419 പരിശോധനകള്.
--ND --
(Visitor Counter : 77
തെരഞ്ഞെടുപ്പ് കമ്മീഷന്
തിരഞ്ഞെടുപ്പിന്റെ നാലാം ഘട്ടത്തില്ജാര്ഖണ്ഢിലെ മൂന്ന്മണ്ഡലങ്ങളില്വോട്ടെടുപ്പ്
പൊതുതിരഞ്ഞെടുപ്പിന്റെ നാലാം ഘട്ടത്തില് ഈ മാസം 29-ന് ജാര്ഖണ്ഢിലെ ഛാത്ര, ലൊഹര്ദാഗ, പലാമുഎന്നീ പാര്ലമെന്റ്മണ്ഡലങ്ങളില്വോട്ടെടുപ്പ് നടക്കും. ഈ മൂന്ന്മണ്ഡലങ്ങളിലുംകൂടി45,26,693വോട്ടര്മാരാണുള്ളത്. ഇവരില്23,85,932പേര് പുരുഷവോട്ടര്മാരും21,40,750 വനിതാവോട്ടര്മാരും 11 ഭിന്നലിംഗവോട്ടര്മാരുമുണ്ട്. വിശദാംശങ്ങള്ചുവടെ: -
ഘട്ടം ലോകസഭാമണ്ഡലത്തിന്റെ പേര് ജില്ല പുരുഷവോട്ടര്മാര് സ്ത്രീവോട്ടര്മാര് ഭിന്നലിംഗവോട്ടര്മാര് ആകെ ആകെവോട്ടര്മാര് 
IV ഛാത്ര ഛാത്ര 357962 318818 02 676782 10651
ലാത്തഹാര് 252345 235769 02 488116 8520
പലാമു 138288 119619 00 257907 3036
ആകെ 748595 674206 04 1422805 22207
ലൊഹര്ദാഗ റാഞ്ചി 163576 154992 00 318568 2961
ഗുംല 340771 330128 07 670906 9247
ലൊഹര്ദാഗ 121751 116285 00 238036 4287
Total 626098 601405 07 1227510 16495
പലാമു പലാമു 629170 533976 00 1163146 16642
ഗര്വ്വ 382069 331163 00 713232 21491
ആകെ 1011239 865139 00 1876378 38133
നാലാംഘട്ടംമൊത്തം 2385932 2140750 11 4526693 76835
ND/MRD
(Visitor Counter : 28
പ്രധാനമന്ത്രിയുടെ ഓഫീസ്
ഇന്ത്യ-യുഎഇ വെർച്വൽ ഉച്ചകോടി
പ്രധാനമന്ത്രി ശ്രീ നരേന്ദ്ര മോദിയും അബുദാബി കിരീടാവകാശിയും യുഎഇ സായുധ സേനയുടെ ഡെപ്യൂട്ടി സുപ്രീം കമാൻഡറുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാനും ഇന്ന്  ഒരു വെർച്വൽ ഉച്ചകോടി നടത്തും. ഇരു നേതാക്കളും ചരിത്രപരമായ കാഴ്ചപ്പാടുകൾ അവതരിപ്പിക്കുമെന്ന് പ്രതീക്ഷിക്കുന്നു. ആസാദി കാ അമൃത് മഹോത്സവ് എന്ന പേരിൽ ഇന്ത്യ സ്വാതന്ത്ര്യത്തിന്റെ 75 വർഷം ആഘോഷിക്കുന്ന വേളയിൽ രണ്ട് രാജ്യങ്ങളും തമ്മിലുള്ള ചരിത്രപരവും സൗഹൃദപരവുമായ ബന്ധത്തെക്കുറിച്ചുള്ള കാഴ്ചപ്പാട് ഇരു നേതാക്കളും അവതരിപ്പിക്കുമെന്ന് പ്രതീക്ഷിക്കുന്നു. ഇരു നേതാക്കളും ഉഭയകക്ഷി സഹകരണവുമായി ബന്ധപ്പെട്ട വിഷയങ്ങൾ ചർച്ച ചെയ്യുകയും, പരസ്പര താൽപ്പര്യമുള്ള മേഖലാ , അന്തർദേശീയ വിഷയങ്ങളിൽ കാഴ്ചപ്പാടുകൾ കൈമാറുകയും ചെയ്യും.
സമീപ വർഷങ്ങളിൽ, ഇന്ത്യയും യുഎഇയും തമ്മിലുള്ള ഉഭയകക്ഷി ബന്ധം എല്ലാ മേഖലകളിലും ദൃഢമായിട്ടുണ്ട്, ഇരുപക്ഷവും സമഗ്രമായ തന്ത്രപരമായ പങ്കാളിത്തം ആരംഭിച്ചിട്ടുണ്ട്. പ്രധാനമന്ത്രി 2015, 2018, 2019 വർഷങ്ങളിൽ യുഎഇ സന്ദർശിച്ചപ്പോൾ അബുദാബി കിരീടാവകാശി 2016, 2017 വർഷങ്ങളിൽ ഇന്ത്യ സന്ദർശിച്ചു. 2021-ൽ വിദേശകാര്യ മന്ത്രിയുടെ മൂന്ന് യു.എ.ഇ. സന്ദർശനങ്ങളും വാണിജ്യ, വ്യവസായ മന്ത്രിയുടെ സന്ദർശനവും ഉൾപ്പെടെ ഇരു രാജ്യങ്ങളും തമ്മിലുള്ള മന്ത്രിതല സന്ദർശനങ്ങളും തുടർന്നു.
കോവിഡ് -19 മഹാമാരിയുടെ സമയത്ത് ആരോഗ്യ സംരക്ഷണത്തിന്റെയും ഭക്ഷ്യ സുരക്ഷയുടെയും നിർണായക മേഖലകളിൽ ഇരുപക്ഷവും അടുത്ത് സഹകരിച്ചിട്ടുണ്ട്. ഉഭയകക്ഷി വ്യാപാരം, നിക്ഷേപം, ഊർജ ബന്ധം എന്നിവ ശക്തമായി നിലകൊള്ളുന്നു. പുനരുപയോഗ ഊർജം, സ്റ്റാർട്ടപ്പുകൾ, ഫിൻടെക് തുടങ്ങിയ പുതിയ മേഖലകളിൽ ഇരു കക്ഷികളും തങ്ങളുടെ സഹകരണം ശക്തിപ്പെടുത്തുകയാണ്. ദുബായ് എക്സ്പോ 2020 ലെ ഏറ്റവും വലിയ പവലിയനുമായാണ് ഇന്ത്യ പങ്കെടുക്കുന്നത്.
ഉഭയകക്ഷി ബന്ധങ്ങളിലെ ഒരു പ്രധാന സംരംഭമാണ് സമഗ്ര സാമ്പത്തിക പങ്കാളിത്ത ഉടമ്പടി . 2021 സെപ്റ്റംബറിൽ സി ഇ പി എ യുടെ ചർച്ചകൾ ആരംഭിച്ചു, അത് പൂർത്തിയായി. കരാർ ഇന്ത്യ-യുഎഇ സാമ്പത്തിക വാണിജ്യ ഇടപെടലുകളെ അടുത്ത ഘട്ടത്തിലേക്ക് കൊണ്ടുപോകും. ഇന്ത്യയുടെ മൂന്നാമത്തെ വലിയ വ്യാപാര പങ്കാളിയാണ് യുഎഇ, ഉഭയകക്ഷി വ്യാപാര, നിക്ഷേപ ബന്ധങ്ങൾ കാര്യമായ പുരോഗതി കൈവരിക്കുമെന്ന് പ്രതീക്ഷിക്കുന്നു.
3.5 ദശലക്ഷത്തോളം വരുന്ന ഒരു വലിയ ഇന്ത്യൻ സമൂഹത്തിന് യുഎഇ ആതിഥേയത്വം വഹിക്കുന്നു. പകർച്ചവ്യാധിയുടെ കാലത്ത് ഇന്ത്യൻ സമൂഹത്തെ പിന്തുണച്ചതിന് യുഎഇ നേതൃത്വത്തോട് പ്രധാനമന്ത്രി ഇന്ത്യയുടെ അഭിനന്ദനം അറിയിച്ചു. യു എ ഇ യുടെ വികസനത്തിൽ ഇന്ത്യൻ സമൂഹത്തിന്റെ സംഭാവനകളെ യുഎഇ നേതൃത്വവും അഭിനന്ദിച്ചു. കോവിഡ് -19 ഉയർത്തുന്ന വെല്ലുവിളികൾക്കിടയിലും, പകർച്ചവ്യാധിയുടെ സമയത്ത് 2020 ൽ, രണ്ട് രാജ്യങ്ങൾക്കിടയിലുള്ള ജനങ്ങളുടെ സഞ്ചാരം പ്രാപ്തമാക്കിയ ഒരു എയർ ബബിൾ ക്രമീകരണത്തിന് ഇരുപക്ഷവും സമ്മതിച്ചിരുന്നു.
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 181.89 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 23,087പേര്
ചികിത്സയിലുള്ളത് 0.05ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 2,542 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,24,73,057ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,778 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 78.42 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 6,77,218 പരിശോധനകള്.
--ND--
(Visitor Counter : 111
പ്രത്യേക സേവനങ്ങളും ഫീച്ചറുകളും
റോസ്ഗർ മേള : കേന്ദ്ര സഹമന്ത്രി വി മുരളീധരൻ മുഖ്യാതിഥിയാകും
കേന്ദ്ര ഗവണ്മെന്റിന്റെ വിവിധ മന്ത്രാലയങ്ങളിലേയ്ക്കും വകുപ്പുകളിലേയ്ക്കുമുള്ള നിയമനത്തിനായി സംഘടിപ്പിക്കുന്ന റോസ്ഗർ മേളയുടെ ഒമ്പതാം ഘട്ടം തിരുവനന്തപുരത്തെ വഴുതക്കാട് ടാഗോർ തിയേറ്ററിൽ സെപ്റ്റംബർ 26-ന് രാവിലെ 9.00 മണിക്ക് നടക്കും. കേന്ദ്ര വിദേശകാര്യ, പാർലമെന്ററി കാര്യ സഹമന്ത്രി ശ്രീ വി മുരളീധരൻ മുഖ്യാതിഥിയാകും. രാജ്യത്തുടനീളം നടക്കുന്ന ദേശീയ റോസ്ഗർ മേള പ്രധാനമന്ത്രി ശ്രീ നരേന്ദ്ര മോദി രാവിലെ 10.30 മണിക്ക് വീഡിയോ കോൺഫറൻസിലൂടെ ഉദ്ഘാടനം ചെയ്യും. രാജ്യത്തുടനീളം 46 സ്ഥലങ്ങളില് തൊഴില് മേള നടക്കും. തുടർന്ന് തിരഞ്ഞെടുക്കപ്പെട്ട ഉദ്യോഗാർത്ഥികൾക്കുള്ള നിയമന പത്രം കേന്ദ്ര സഹമന്ത്രി വി മുരളീധരൻ വിതരണം ചെയ്യും. തപാൽ വകുപ്പാണ് റോസ്ഗർ മേളയുടെ ഒമ്പതാം ഘട്ടം സംഘടിപ്പിക്കുന്നത്.. ഒരു വർഷത്തിനകം 10 ലക്ഷം പേർക്ക് കേന്ദ്ര ഗവണ്മെന്റ് ജോലി നൽകുകയാണ് റോസ്ഗർ മേളയുടെ ലക്ഷ്യം.
കേന്ദ്ര ധനകാര്യ സഹമന്ത്രി ശ്രീ പങ്കജ് ചൗധരി കൊച്ചിയിൽ നടക്കുന്ന റോസ്ഗർ മേളയിൽ പങ്കെടുക്കും.
NS
(Visitor Counter : 34
ആരോഗ്യ, കുടുംബക്ഷേമ മന്ത്രാലയം
30.54 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂൺ 25, 2021
രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്. പ്രതിരോധ കുത്തിവയ്പ്പ് സാര്വത്രികമാക്കുന്ന പുതിയ ഘട്ടം 2021 ജൂൺ 21 മുതൽ ആരംഭിച്ചു. കൂടുതൽ വാക്സിനുകൾ ലഭ്യമാക്കുക, വാക്സിൻ വിതരണം ക്രമീകരിക്കാൻ നേരത്തെ തന്നെ സംസ്ഥനങ്ങൾക്കും/കേന്ദ്രഭരണ പ്രദേശങ്ങൾക്കും നൽകുന്ന വാക്സിനുകളെ പറ്റി വിവരങ്ങൾ നൽകുക എന്നീ നടപടികളിലൂടെ കേന്ദ്ര ഗവണ്മെന്റ് വാക്സിനേഷൻ യജ്ഞത്തിനെ ശക്തിപ്പെടുത്തുന്നു.
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. പുതിയ ഘട്ടത്തിൽ കേന്ദ്ര ഗവണ്മെന്റ് തന്നെ 75 % വാക്സിനുകൾ വാക്സിൻ നിർമ്മാതാക്കളിൽ നിന്ന് സംഭരിച്ഛ്, സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 30.54 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 29,04,04,264 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.50 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്. കൂടാതെ, 47,00,000-ത്തിൽ അധികം വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും അടുത്ത മൂന്ന് ദിവസങ്ങളിലായി ലഭിക്കുന്നതാണ്.
(Visitor Counter : 157